Albanian tasavallan ministerineuvoston ja Euroopan yhteisön sopimus tietyistä lentoliikenteen näkökohdista



Virallinen lehti nro L 294 , 25/10/2006 s. 0052 - 0058



Albanian tasavallan ministerineuvoston ja Euroopan yhteisön sopimus tietyistä lentoliikenteen näkökohdista ALBANIAN TASAVALLAN MINISTERINEUVOSTO ja EUROOPAN YHTEISÖ (jäljempänä "osapuolet"), jotka TOTEAVAT, että useiden Euroopan yhteisön jäsenvaltioiden ja Albanian tasavallan välillä on tehty kahdenvälisiä lentoliikennesopimuksia, joihin sisältyy Euroopan yhteisön oikeuden vastaisia määräyksiä, TOTEAVAT, että Euroopan yhteisöllä on yksinomainen toimivalta monien sellaisten näkökohtien osalta, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin, TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille, OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa, TUNNUSTAVAT, että Euroopan yhteisön jäsenvaltioiden ja Albanian tasavallan kahdenvälisten lentoliikennesopimusten määräykset, jotka ovat Euroopan yhteisön oikeuden vastaisia, on saatettava sen mukaisiksi, jotta Euroopan yhteisön ja Albanian tasavallan väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata, TOTEAVAT, että Euroopan yhteisön tarkoituksena ei näiden neuvottelujen yhteydessä ole lisätä Euroopan yhteisön ja Albanian tasavallan välisen lentoliikenteen kokonaismäärää taikka vaikuttaa yhteisön lentoliikenteen harjoittajien ja Albanian tasavallan lentoliikenteen harjoittajien väliseen tasapainoon tai neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin, OVAT SOPINEET SEURAAVAA: 1 artikla Yleiset määräykset 1. Tässä sopimuksessa "jäsenvaltioilla" tarkoitetaan Euroopan yhteisön jäsenvaltioita. 2. Kun jossain liitteessä I mainitussa sopimuksessa viitataan kyseisen sopimuksen sopimuspuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin. 3. Kun jossain liitteessä I mainitussa sopimuksessa viitataan kyseisen sopimuksen sopimuspuolena olevan jäsenvaltion lentoliikenteen harjoittajiin tai lentoyhtiöihin, sen on katsottava viittaavan tämän jäsenvaltion nimeämiin lentoliikenteen harjoittajiin tai lentoyhtiöihin. 2 artikla Jäsenvaltion suorittama nimeäminen 1. Tämän artiklan 2 kohdan määräykset ovat ensisijaisia liitteessä II olevassa a kohdassa lueteltujen artiklojen niihin määräyksiin nähden, jotka koskevat kyseisen jäsenvaltion suorittamaa lentoliikenteen harjoittajan nimeämistä ja Albanian tasavallan lentoliikenteen harjoittajalle myöntämiä liikennöintilupia ja muita lupia, sekä 3 kohdan määräykset ensisijaisia niihin liitteessä II olevassa b kohdassa lueteltujen artiklojen niihin määräyksiin nähden, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista. 2. Saatuaan ilmoituksen jäsenvaltion suorittamasta nimeämisestä Albanian tasavallan on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että i) lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa; ii) lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan lakisääteisen valvonnan alainen ja asianomainen ilmailuviranomainen on mainittu selvästi nimeämisessä; ja iii) lentoliikenteen harjoittaja on pysyvästi jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa joko suoraan tai osake-enemmistön kautta ja on jatkuvasti näiden valtioiden ja/tai niiden kansalaisten tosiasiallisessa määräysvallassa. 3. Albanian tasavalta voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos i) lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa; ii) lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan lakisääteisen valvonnan alainen tai asianomaista ilmailuviranomaista ei ole mainittu selvästi nimeämisessä; tai iii) lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa joko suoraan tai osake-enemmistön kautta tai se ei ole näiden tosiasiallisessa määräysvallassa. Albanian tasavalta ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä. 3 artikla Lakisääteiseen valvontaan liittyvät oikeudet 1. Tämän artiklan 2 kohdan määräyksillä täydennetään liitteessä II olevassa c kohdassa lueteltuja artikloja. 2. Jos jäsenvaltio on nimennyt lentoliikenteen harjoittajan, jonka lakisääteisestä valvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Albanian tasavallan välisen sopimuksen turvallisuusmääräysten nojalla Albanian tasavallalle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikenneluvan myöntämiseen. 4 artikla Lentopolttoaineen verotus 1. Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä. 2. Mikään liitteessä II olevassa d kohdassa lueteltujen sopimusten kohta ei niissä mahdollisesti olevista päinvastaisista määräyksistä huolimatta saa estää jäsenvaltioita määräämästä veroja, tulleja tai muita maksuja sen alueella toimitetulle polttoaineelle, jota käytetään Albanian tasavallan nimeämän lentoliikenteen harjoittajan ilma-aluksessa, joka liikennöi asianomaisen jäsenvaltion alueella sijaitsevan paikan ja saman jäsenvaltion alueella sijaitsevan toisen paikan tai jonkin toisen jäsenvaltion alueella sijaitsevan paikan välillä. 5 artikla Kuljetustariffit Euroopan yhteisön sisällä 1. Tämän artiklan 2 kohdan määräyksillä täydennetään liitteessä II olevassa e kohdassa lueteltuja artikloja. 2. Tariffeihin, joita Albanian tasavallan nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä I mainitun sopimuksen nojalla, johon sisältyy liitteessä II olevassa e kohdassa mainittu määräys, sovelletaan Euroopan yhteisön lainsäädäntöä. 6 artikla Sopimuksen liitteet Tämän sopimuksen liitteet ovat sen erottamaton osa. 7 artikla Tarkistaminen tai muuttaminen Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta. 8 artikla Voimaantulo ja väliaikainen soveltaminen 1. Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaan saattamisen edellyttämät sisäiset menettelyt on saatettu päätökseen. 2. Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona sopimuspuolet ovat ilmoittaneet toisilleen tätä varten tarvittavien menettelyjen saattamisesta päätökseen. 3. Jäsenvaltioiden ja Albanian tasavallan väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti. 9 artikla Voimassaolon päättyminen 1. Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan. 2. Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan. TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen. Tämä sopimus on tehty Salzburgissa viidentenä päivänä toukokuuta vuonna kaksituhattakuusi kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja albanian kielellä. Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per Ia Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapen Per Komunitetin Europian +++++ TIFF +++++ +++++ TIFF +++++ Por el Consejo de Ministros de la República de Albania Za Radu ministrû Albánské republiky For Republikken Albaniens ministerråd Für den Ministerrat der Republik Albanien Albaania Vabariigi ministrite nõukogu nimel Για το Υπουργικό Συμβούλιο της Δημοκρατίας της Αλβανίας For the Council of Ministers of the Republic of Albania Pour le Conseil des ministres de la République d’Albanie Per il Consiglio dei Ministri della Repubblica d’Albania Albānijas Republikas Ministru padomes vārdā Albanijos Republikos Ministrų Tarybos vardu Az Albán Köztársaság Minisztertanácsa részéről Għall-Kunsill tal-Ministri għar-Repubblika ta’ l-Albanija Voor de Ministerraad van de Republiek Albanië W imieniu Rady Ministrów Republiki Albanii Pelo Conselho de Ministros da República da Albânia Za Radu ministrov Albánskej republiky Za Ministrski Svet Republike Albanije Albanian tasavallan ministerineuvoston puolesta För Republiken Albaniens ministerråd Per Keshillin e Ministrave te Republikes se Shqiperise +++++ TIFF +++++ -------------------------------------------------- LIITE I Luettelo tämän sopimuksen 1 artiklassa tarkoitetuista sopimuksista a) Albanian tasavallan ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä - Itävallan liittohallituksen ja Albanian tasavallan hallituksen välinen sopimus lentoliikenteestä, allekirjoitettu Wienissä 18 päivänä maaliskuuta 1993, jäljempänä "Albania–Itävalta-sopimus"; - Belgian kuningaskunnan hallituksen ja Albanian tasavallan hallituksen välinen sopimus lentoliikenteestä, allekirjoitettu Brysselissä 14 päivänä marraskuuta 2002, jäljempänä "Albania–Belgia-sopimus", luettava yhdessä Brysselissä 18 päivänä kesäkuuta 2002 tehdyn yhteisymmärryspöytäkirjan kanssa; - Tšekkoslovakian tasavallan hallituksen ja Albanian kansantasavallan hallituksen välinen sopimus lentoliikenteestä, allekirjoitettu Tiranassa 20 päivänä toukokuuta 1958, jäljempänä "Albania–Tšekki-sopimus"; - Ranskan tasavallan hallituksen ja Albanian kansantasavallan hallituksen välinen sopimus lentoliikenteestä, allekirjoitettu Tiranassa 12 päivänä tammikuuta 1989, jäljempänä "Albania–Ranska-sopimus"; - Saksan liittotasavallan hallituksen ja Albanian tasavallan hallituksen välinen sopimus siviililentoliikenteestä, allekirjoitettu Tiranassa 22 päivänä huhtikuuta 1992, jäljempänä "Albania–Saksa-sopimus"; - Helleenien tasavallan hallituksen ja Albanian sosialistisen kansantasavallan hallituksen välinen sopimus siviililentoliikenteestä, allekirjoitettu Tiranassa 16 päivänä heinäkuuta 1977, jäljempänä "Albania–Kreikka-sopimus", sekä Ateenassa 25 päivänä kesäkuuta 1998 tehty yhteisymmärryspöytäkirja; - Unkarin kansantasavallan hallituksen ja Albanian kansantasavallan hallituksen välinen sopimus Unkarin ja Albanian välisestä siviililentoliikenteestä, allekirjoitettu Budapestissa 16 päivänä tammikuuta 1958, jäljempänä "Albania–Unkari-sopimus"; - Italian tasavallan hallituksen ja Albanian hallituksen välinen sopimus lentoliikenteestä, allekirjoitettu Tiranassa 18 päivänä joulukuuta 1992, jäljempänä "Albania–Italia-sopimus"; - Alankomaiden kuningaskunnan ja Albanian tasavallan välinen sopimus lentoliikenteestä maiden alueiden välillä ja niiltä eteenpäin, allekirjoitettu Haagissa 25 päivänä syyskuuta 1996, jäljempänä "Albania–Alankomaat-sopimus"; - Puolan kansantasavallan hallituksen ja Albanian kansantasavallan hallituksen välinen sopimus lentoliikenteestä, allekirjoitettu Tiranassa 8 päivänä heinäkuuta 1957, jäljempänä "Albania–Puola-sopimus"; - Slovenian tasavallan hallituksen ja Albanian tasavallan hallituksen välinen sopimus säännöllisestä lentoliikenteestä, allekirjoitettu Ljubljanassa 10 päivänä marraskuuta 1992, jäljempänä "Albania–Slovenia-sopimus"; - Ison-Britannian ja Pohjois-Irlannin yhdistyneen kuningaskunnan hallituksen ja Albanian tasavallan hallituksen välinen sopimus lentoliikenteestä, allekirjoitettu Lontoossa 30 päivänä maaliskuuta 1994, jäljempänä "Albania–Yhdistynyt kuningaskunta -sopimus", luettava yhdessä Lontoossa 14 päivänä marraskuuta 2002 tehdyn yhteisymmärryspöytäkirjan kanssa. b) Albanian tasavallan ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä. -------------------------------------------------- LIITE II Luettelo liitteessä I lueteltujen sopimusten artikloista, joihin viitataan tämän sopimuksen 2–5 artiklassa a) Jäsenvaltion tekemä nimeäminen: - Albania–Itävalta-sopimuksen 3 artiklan 5 kohta - Albania–Saksa-sopimuksen 3 artikla - Albania–Kreikka-sopimuksen 3 artiklan 1 ja 2 kohta - Albania–Ranska-sopimuksen 6 artikla - Albania–Unkari-sopimuksen 2 artikla - Albania–Italia-sopimuksen 4 artikla - Albania–Alankomaat-sopimuksen 4 artikla - Albania–Puola-sopimuksen 2 ja 3 artikla ja liitteessä II oleva 1 kohta - Albania–Slovenia-sopimuksen 7 artikla - Albania–Yhdistynyt kuningaskunta -sopimuksen 4 artikla. b) Liikennöintilupien tai muiden lupien epääminen, peruuttaminen kokonaan tai tilapäisesti tai niiden rajoittaminen: - Albania–Itävalta-sopimuksen 4 artiklan 1 a kohta - Albania–Belgia-sopimuksen 5 artikla - Albania–Saksa-sopimuksen 4 artikla - Albania–Kreikka-sopimuksen 3 artiklan 3 kohta - Albania–Ranska-sopimuksen 7 artikla - Albania–Italia-sopimuksen 5 artikla - Albania–Alankomaat-sopimuksen 5 artikla - Albania–Slovenia-sopimuksen 8 artikla - Albania–Yhdistynyt kuningaskunta -sopimuksen 5 artikla. c) Lakisääteinen valvonta d) Lentopolttoaineen verotus: - Albania–Itävalta-sopimuksen 7 artikla - Albania–Belgia-sopimuksen 10 artikla - Albania–Tšekki-sopimuksen 4 artikla - Albania–Saksa-sopimuksen 10 artikla - Albania–Kreikka-sopimuksen 7 artikla - Albania–Ranska-sopimuksen 13 artikla - Albania–Italia-sopimuksen 6 artikla - Albania–Alankomaat-sopimuksen 10 artikla - Albania–Puola-sopimuksen 6 artikla - Albania–Slovenia-sopimuksen 10 artikla - Albania–Yhdistynyt kuningaskunta -sopimuksen 8 artikla. e) Kuljetustariffit Euroopan yhteisön sisällä: - Albania–Itävalta-sopimuksen 11 artikla - Albania–Belgia-sopimuksen 13 artikla - Albania–Tšekki-sopimuksen 2 artikla - Albania–Saksa-sopimuksen 14 artikla - Albania–Kreikka-sopimuksen 6 artikla - Albania–Ranska-sopimuksen 17 artikla - Albania–Italia-sopimuksen 8 artikla - Albania–Alankomaat-sopimuksen 6 artikla - Albania–Puola-sopimuksen 7 artikla - Albania–Slovenia-sopimuksen 14 artikla - Albania–Yhdistynyt kuningaskunta -sopimuksen 7 artikla. -------------------------------------------------- LIITE III Luettelo tämän sopimuksen 2 artiklassa tarkoitetuista muista valtioista a) Islannin tasavalta (Euroopan talousalueesta tehdyn sopimuksen nojalla) b) Liechtensteinin ruhtinaskunta (Euroopan talousalueesta tehdyn sopimuksen nojalla) c) Norjan kuningaskunta (Euroopan talousalueesta tehdyn sopimuksen nojalla) d) Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla). --------------------------------------------------